דבר פלא ראו עיני, בספר מנורת המאור שהודפס באמשטרדם הובאו הסכמותיהם של גדולי ישראל על פירוש נפש יהודה.
וראה זה פלא, מהדפסה הבאה ואילך לא הודפסו בשום צורה הסכמות אלו.
היש מי מקוראי פורום נכבד זה שיאיר את עיני, מדוע? על מה ולמה?
אז כבר אתה רואה שזה לא הדפוס היחיד עם ההסכמות. כי גם בלינק שהבאתי בהודעה 3 יש הסכמותת.
ידידי הנכבד, טעות בידך, שם לא הודפס ההסכמה של בעל מסורת הש"ס, וזו התמיהה שלי.
ואתחיל מתחילה, אתמול נגש אלי יהודי תלמיד חכם ושאל אותי שתי שאלה, הוא קרה באיזה מקום שבעל "מסורת הש"ס" כתב בהסכמתו לפירוש "נפש יהודה" על מנורת המאור שללמוד בספר מנורת המאור הוא סגולה לרפואה, הוא חיפש בכל מקום את ההסכמה ולא מצא, וביקשני לברר את הדברים.
חיפשתי בכמה מהדורות ואכן מצאתי הסכמה לפירוש נפש יהודה שנדפס רק במהדורת אמסטרדם ושם מופיע סגולה זו.
כאן תמהתי מדוע נעלמה הסכמה זו משאר המהדורות, ושאלה זו הצגתי כאן בפורום.
אלא שהתמיהה האמיתית רק התחילה, כי אותו בעל ההסכמה במנורת המאור נקרא רבי שמואל מפרנקפורט, ואילו אותו יהודי ציטט לי סגולה זו בשם בעל "מסורת הש"ס", גם בספר "סגולות ישראל" מביא את הסגולה המדוברת בשם בעל "מסורת הש"ס" בהסכמתו לפירוש נפש יהודה.
מי אם כן בעל הסגולה?
תמיהתי גדלה בראותי כותב צעיר במחקרו על ספר מנורת המאור שמביא סגולה זו בשם רבי ישעיה פיק.
למען האמת בתחילה לא התייחסתי לאותו כותב והיה ברור לי שטעה, כי אותו כותב בעצמו כתב בתוך דבריו כי הספר מנורת המאור לרבי יצחק אבוהב מושפע מספר מנורת המאור לרבי ישראל אלנקוה, והוא מגוחך כי ידוע לכל צורב שהספר מנורת המאור לרבי ישראל אלנקוה חובר ארבע מאות שנה אחרי ספרו של רבי יצחק אבוהב, אז איך הספר שנכתב לפני ארבע מאות שנה הושפע מן הספר שנכתב לפני פחות ממאה שנה, לכותב הנמרץ פתרונים.
עכ"פ בראותי כל אלה נבוכתי, רגע, מי בעצם בעל הסגולה האם בעל מסורת הש"ס שכידוע שמו היה רבי יהושע בועז, או שמא ר' ישעיה פיק וכדברי האי קולמוס, ואולי בכלל זה רבי שמואל הנ"ל שהוא זה שמופיע בספר מנורת המאור.
חישבתי דרכי, והתחבטתי, עד אשר הבנתי את הטעות שלי ושל בעל הקולמוס.
את החיבור הזה הנקרא "מסורת הש"ס" המודפס על גבי הגליון בכל ש"ס וש"ס חיברו שלושה מגדולי ישראל. הראשון הוא רבי יהושע בועז שיותר מוכר לציבור כבעל מחבר ספר מסורת הש"ס, לאחריו הוסיף רבי שמואל מפרנקפורט [בעל ההסכמה לפירוש נפש יהודה על מנורת המאור] מראי מקומות נוספים, ואת החיבור השלים רבי ישעיה פיק.
כנראה לכותב הנמרץ מהאי קולמוס היה ידוע שבעל מסורת הש"ס הוא רבי ישעיה פיק ולא טרח לבדוק את הדברים בפנים, ולכן ככה הוא ציטט את הדברים.
ומה שכתב בספר "סגולות ישראל" הוא אמת, והוא נתכוון למחבר האמצעי של מסורת הש"ס, שהוא רבי שמואל הנ"ל שבאמת יש לו הסכמה לפירוש נפש יהודה.
והכל כפתור ופרח!!!!
אכן תעלומה מדוע נשמטה הסכמתו.
מדובר על דפוסים לפני כמה דורות ?
מסתבר שזה מפני חיסכון מקום, הוצאות הדפוס היו גדולות.
וכמו הלשון "כדי שלא להותיר את הגיליון חלק אציג ..."
ייש"כ לאורח על דבריו.
כלומר, הסגולה היא שעשרה אנשים בעלי תורה יתאספו ללמוד יחד לפחות שעה אחת. אין שום סגולה מיוחדת במנורת המאור, אלא שהוא הספר הטוב ביותר שגם מעורר ליר"ש עפ"י הנגלה.
דוד ריזל כתב: ↑ מסתבר שזה מפני חיסכון מקום, הוצאות הדפוס היו גדולות.
על בוריין, אלא שדמי הדפוס יקרים לכן מקצר. הרי שעד לפני מאה שנה לא היה פשוט כ"כ להדפיס ספרים!
מסתבר שלא היו חוסכים סתם כך דמי דפוס, אם לא שהיה טעם הגון שמסתורר מאוחריו, וצ"ע.
צודק מאוד, ישר כוחו על התיקון.